Theaetetus

Theaetetus (Graece ) fuit illustris mathematicus Graecus, qui etiam in geometria magnas res gessit.

Theaetetus, Suniensis Euphronii filius,Theaet. 144c Athenis circiter anno 415 a.C.n. natus, erat discipulus Theodori, mathematici Cyrenaei. Plato in dialogo eiusdem nominis Theaetetum sedecennem profert cum Socrate et Theodoro de natura scientiae colloquentem. Quo in dialogo cognovimus eum vultu et indole Socratem referre. Postea, ut traditur, Platonem quoque audivit. Pugna quadam Corinthia anno 369 a.C.n. commissa – qua Epaminondas Graecorum et Lacedaemoniorum acies perfregit in Onio monteXen. Hell. 7.1.41; Bury (1900: 608) – graviter vulneratus demum periit dysenteria, cuius contagio in castris pollutus erat. Ita inter plurimos quidem constat, quamquam sunt qui huic opinioni non consentiant.Nails (2002: 275-278, 364) adfirmat Theaetetum iam anno 391 a.C.n. perisse.

 Notae 

 Plura legere si cupis 
Jean-Pierre Kahane, "Théétète, le Galois grec", Raison présente, 2009: 75-85
Eva Sachs, De Theaeteto Atheniensi mathematico : dissertatio inauguralis..., Berolini, 1914 Recensio critica

Categoria:Mathematici
Categoria:Graeci antiqui
Categoria:Nati saeculo 5 a.C.n.
Categoria:Mortui 369 a.C.n.
Categoria:Personae Platonis